4. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.79801/13012 της 29 Δεκ. 1958/14 Ιαν. 1959 Περί συμπληρώσεως της υπ’ αριθ. 70011/11314 / 58 αποφάσεως του Υπουργού Εργασίας. Έχοντες υπ’ όψιν: 1.Τας διατάξεις της παρ. 2 του άρθρου 7 του Ν.Δ. 3868/58 «περί συστάσεως Διανεμητικού Λογαριασμού Οικογενειακών επιδομάτων μισθωτών και άλλων τινών διατάξεων». 2.Γνώμην της δια της υπ’ αριθ. 70185/11251/ 19.11.58 ημετέρας αποφάσεως της συσταθείσης Επιτροπής μελέτης θέματος εισπράξεως και αποδόσεως εισφορών Διανεμητικού Λογαριασμού Οικογενειακών επιδομάτων μισθωτών. 3.Την υπ’ αριθ. 70011/1134/29.11.58 ημετέραν απόφασιν περί τρόπου εισπράξεως και αποδόσεως εισφορών Διανεμητικού Λογαριασμού Οικογενειακών επιδομάτων μισθωτών, αποφασίζομεν: Συμπληρούντες την υπ’ αριθ. 70011/11314/ 29.11.58 ημετέραν απόφασιν ορίζομεν τα εξής: 1.Αι Τράπεζαι παρ’ αις κατατίθενται αι υπέρ του Ι.Κ.Α. εισφοραί ως και αυτό τούτο το Ι.Κ.Α., την τελευταίαν ημέραν εκάστου μηνός μεταφέρουν οίκοθεν εις πίστωσιν του Οργανισμού Απασχολήσεως και Ασφαλίσεως Ανεργίας και δη του παρ’ αυτώ Διανεμητικού Λογαριασμού Οικογενειακών Επιδομάτων Μισθωτών τα ανήκοντα εις τούτον ποσά εξ εισφορών, άτινα δια της παρούσης και προς διευκόλυνσιν του τρόπου της κατανομής δια την χρονικήν περίοδον μέχρι 31 Μαρτίου 1959 ορίζονται εις (0,075) εβδομήκοντα πέντε τοις χιλίοις επί των πάσης φύσεως εσόδων του Ι.Κ.Α. εξ ασφαλιστικών εισφορών. 2.Ως υποκείμεναι εις κατανομήν εισφοραί κατά την προηγουμένην παράγραφον ορίζονται αι κατ’ εφαρμογήν του Ν.Δ. 3868/58 καταβαλλόμεναι ως και αι πάσης φύσεως τρέχουσαι ασφαλιστικαί εισφοραί αι συνεισπραττόμεναι υπό του Ι.Κ.Α. και του Ο.Α.Α.Α., ήτοι αφαιρουμένων των ανηκουσών εις τον Οργανισμόν Εργατικής Κατοικίας και των εισπράξεων εκ καθυστερουμένων εισφορών. 3.Καθυστερούμεναι εισφοραί, αίτινες ανάγονται εις μισθολογικήν περίοδον μετά την 1ην Νοεμβρίου 1958 υπόκεινται ωσαύτως εις κατανομήν κατά την εν παρ. 1 αναλογίαν. 4.Η κατανομή των λοιπών πλην των ανηκουσών εις τον Διανεμητικόν Λογαριασμόν εισφορών θέλει χωρή κατά τα εν άρθρω 12 του Ν. 3464/55 οριζόμενα. 5.Δια νεωτέρας αποφάσεως ημών θέλει καθορισθή το από 1 Απριλίου 1959 και εφεξής ποσοστόν κατανομής εισφορών τροποποιουμένου του εν παρ. 1 τοιούτου βάσει του πορίσματος της δια της υπ’ αριθ. 70011/11314/29.11.58 αποφάσεως ημών συσταθείσης επιτροπής κατά τα εν κεφ. 5 παρ. 3 της εκθέσεως αυτής εκτιθέμενα. 6.Ως αποζημίωσις του Ι.Κ.Α. δια την παρ’ αυτού είσπραξιν των ανηκουσών εις τον Διανεμητικόν Λογαριασμόν εισφορών ορίζεται ποσοστόν εκ 0,25% επί του συνόλου τούτων, της αποζημιώσεως αυτού δια την πληρωμήν των οικογενειακών επιδομάτων εις ας περιοχάς δεν υφίστανται ίδιαι του Ο.Α.Α.Α. Τοπικαί Υπηρεσίαι, ορισθησομένης δια νεωτέρας ημών αποφάσεως. 7.Η παρούσα δημοσιευθήτω δια της Εφημερίδος της Κυβερνήσεως. 